
EVELYN WEVER-CROES 





Prome Minister Evelyn Wever-Croes: 


PROYECTONAN INFRASTRUCTURAL REALISA 
NA BIENESTAR DI HENTER COMUNIDAD 


Desde inicio di Gabinete Wever - Croes Il e aña aki, Prome 
Minister Evelyn Wever - Croes encarga cu Ministerio di 
Infrastructura a continua cu diferente trabou cu tabata 
pendiente desde Gabinete Wever - Croes І. 


INFRASTRUCTURA Y ORDENANSA TERITORIAL 

Un di e trabounan aki ta encera servicio na cliente. Pa mehora 
e servicio na cliente a concentra riba digitalisacion, entre otro 
pa pago na Kadaster cu e ‘point of sale system’ (POS), y 
digitalisacion di e proceso di aplica pa tereno na DIP. Tambe a 
prepara e plan pa elimina tur atraso na DIP di e mas di 15 mil 
peticionnan pa tereno erfpacht residencial, erfpacht comerial, 
tereno den huur pa plantacion of cambio di destinacion. E plan 
aki lo wordo ehecuta den prome mita di 2022, y despues di 
esaki, e tempo di espera pa peticionnan na DIP lo ta limita na 
3 pa 6 luna maximo. 


Pa garantisa procesonan integro y depolitisacion di procesonan 
di otorgamento di tereno, a prolonga e mandato otorga door di 
e Minister di Infrastructura na director di DIP; di e forma aki ta 
percura cu no tin ningun influencia politico den e procesonan 
di DIP, mientras e investigacionnan di influencia politico pa tur 
e ex Ministernan di Infrastructura desde 2009 te cu 2020, ta 
wordo finalisa. 


Gobierno ta orguyoso di a pone Aruba riba mapa di desaroyo 
duradero por medio di introduccion di ROP /ROPV na 
september 2021, pa un desaroyo ordena, teniendo cuenta cu 
medio ambiente. Tambe gobierno a introduci e asina “build with 
nature" door introduccion di un aanlegvergunning. 


Banda di e proyectonan ya menciona, no por falta а e 
trabounan realisa na rotonde na Palm Beach. E proceso 
pa construccion di e rotonde a wordo finalisa y fondonan a 
wordo aloca pa construccion cuminsa den e prome kwartaal di 
2022; mientrastanto a bin cu e solucion temporal por medio di 
“drempel”, cu a resulta den reduccion di e accidentenan. 


Pa locual ta e necesidad/demanda grandi cu tin den comunidad 
pa vivienda y е scarsedad di tereno disponibel actualmente, DIP 
hunto cu un partner priva, a desaroya e proyecto 'Caribbean 
Town", cu ta un proyecto cu lo brinda 330 vivienda na esnan cu 
a aplica pa tereno na DIP den e ultimo 8 añanan y no a haya 
tereno. Cu esaki Gobierno ta cumpli cu su mision pa yuda cu 
tereno y/of cas pagabel pa pueblo, y cu e vision a traves di un 
proyecto piloto ‘vertical home'/ casnan vertical. 


Pa locual ta edificionan di gobierno cu e maneho tambe ta 
resorta bou di e Minsterio di Infrastructura, dia 20 di october 
Gobierno a firma MoU cu Bohama pa construccion di un edificio 
nobo pa Aduana, strategicamente na Barcadera, mientras ta 
desaroya e edificio bieu di Aduana den un compleho di vivienda 
di luho, y asina trece bida den e area crucial aki pa desaroyo 
di Oranjestad. 


Pa locual ta e situacion di UTV/ATV, a tuma e decision 
strategico pa regula y limita e cantidad di vehiculo UTV/ATV 
riba nos careteranan publico, y den areanan di naturalesa; 
mientrastanto a introduci un moratorio riba e permisonan di 
UTV/ATV. 


Un otro punto cu tin atencion di Gobierno ta Parkietenbos. 
Pa alivia e molester di desperdicio na dump na Parkietenbos, 
e incinerator, bou maneho di DOW, а drenta funccion dia 1 
november 2021 despues di a cumpli cu tur rekisito, teniendo 
cuenta cu veredictonan di Corte di Aruba. 


Por ultimo, Proyecto Aruba Outdoor Amenities a logra inicia 
cu dos proyecto, restauracion di Ayo Rock Formation, y 
revitalisacion di nos beachnan. 


Esakinan ta algun di e proyectonan cu Gobierno di Aruba a 
realisa den poco tempo di Gobernacion, y di mes forma lo 
continua trahando na bienestar di henter comunidad. 

t XIOMARA MADURO 


MINISTER DI CULTURA XIOMARA 
MADURO A RICIBI BISHITA Y A GRADICI 
NOS MONARCANAN DI DANDE 2021 PA 
ENGRANDECE Y BIBA NOS CULTURA 


Ayera tardi Minister di Cultura a ricibi bishita di e ganadornan di 












Festival di Dande. Pa e categoria Infantil J-Vyôn Besselink cu ё 

ta Rey di Dande 2021 den categoria 4-6 aña, Jaymerson Kelly А 

cu ta Rey аі Dande 2021 den categoria 7-9 aña, Stephanie O A. A A 
Quant cu ta Reina di Dande 2021 den categoria 10-12 aña. Pa 7. “Я por 
categoria Hubenil Jorienne Angela cu ta Reina di Dande 2021 | “Й E P A і 
den categoria 13-17 aña. Pa categoria Adulto tabata presente “а ы? 


Emilenne Boekhoudt , Reina di Dande 2021 у Jonathan Croes, 
Rey di Dande 2021. 


Tabata un rato ameno na unda por a combersa y intercambia 
opinion riba e festival di Dande. Alabes e ganadornan a ricibi ya 
un regalito di Minister di Finansa y Cultura como muestra di 
aprecio pa nan participacion y nan aporte bunita na nos cultura 
di Dande. Ay nobe! 

Continuacion MINISTER DI CULTURA XIOMARA MADURO A RICIBI BISHITA.... 

Departamento di Cultura: 
Dia di Betico 2022 


ILT 


Gilberto François ‘Betico’ Croes tabata un gran amante di 
literatura, musica, cultura y deporte. 

Un persona cu su interes pa literatura a bay principalmente 
pa bida di politiconan mundialmente conoci. Historia politico di 
cualkier pais, specialmente esun di Hulanda, Antiyas Hulandes 
y di Aruba tabata capta su atencion. Simon Bolivar tabata un 
ehempel. Semper El'a gusta uza dichonan di e personahe aki. 
E tabata tin un gran admiracion tambe pa un politico Arubano, 
Juancho Irausquin. Tur esaki a yuda Betico prepara su mes 
políticamente p'asina e por a carga un responsabilidad asina 
grandi. Enseñansa semper a ocupa un luga importante den su 
curason. 


Betico semper a traha cu hopi dedicacion, educando y 
preparando hobennan pa futuro como un persona pa yuda su 
comunidad. Na scol tur cu conoce Betico, tin un bon recuerdo 
di dje. Ella siña su alumnonan duna balor na Papiamento, 
identidad, cultura y historia Arubano. 

Betico tabata stima su trabou. Gratuitamente e tabata yuda 
e hubentud, cu no por a studia bon, despues di scol. Su 
alumnonan tabata stim'e. Tur cu bo puntra, si nan a conoce 
of a haya les cerca Betico, ta contesta cu nan ta sinti nan mes 
orguyoso di a haya les cerca meneer Betico of nan ta expresa 
cu un entusiasmo cu nan tabata conoc'e. Betico a siña su 
alumnonan respet y te na grandi nan a sigui yam'e meneer 
Betico. 


Riba tereno social y deportivo Betico tabata hopi activo. 
Betico a bira un persona hopi conoci riba tereno di deporte, 
musica y cultura. Betico tabata domina e deporte di tennis di 
mesa (tafeltennis) masha bon mes. Esaki den añanan 1959 
pa 1967.E tabata varios biaha campeon di Club Estrella na 
Santa Cruz. Hopi persona awor aki ta sinti nan mes gosa cu 
antes nan por a sea gana Betico of hunga contra Betico. Otro 
deporte cu e tabata gusta practica, tabata volleybol y tennis. E 
tabata miembro di directiva di Club Estrella. 

Den Conseho Parokial tambe el'a duna su aporte. Como 
Musico Betico tabata domina e piano, guitara, cuarta y 
acordeon. Esey nos tur por a mira durante e dande na fin di 
aña of na momentonan den cualkier fiesta familiar. Tabata 
asina cu na fiestanan familiar Betico tabata esun cu ta anima 
e fiesta. Mientras e no yega e fiesta, e animo tabata masha 
abou mes. Ta increibel, pero ta Betico 'esun cu mester tey ра 
e fiesta ta bon. 


E tabata un persona hopi calido y cu'n carisma asina grandi 
cu tur hende tabata spera ansiosamente riba su presencia na 
cualkier fiesta di famia. Te hasta por a sinti un tiki di decepcion 
si acaso e no alcanza yega fiesta pa cualkier motibo. Un cos si 
ta cu Betico semper tabata percura pa complace tur hende. Si 
e mester yega ultimo ora, e ta haci esey. 

Betico a pone central den e nacionalismo nobo, e identidad 
tradicional y folklore di Aruba. Por ehempel ora cu Betico a 
sinti cu e dande tabata bayendo perdi, el'a acerca sr. Harry 
Croes pa rebiba esaki den pueblo Arubano. 

Continuacion DIA DI BETICO 2022..... 


Awe tur fin di aña nos tin e festival di dande cu participacion di 
masha hopi grupo mes incuso ‘Grupo di Betico’ di cual Betico 
antes tabata forma parti y tabata yama ‘Betico y su Grupo’. 
Sr. Harry tambe tabata un persona cu a conoce Betico hopi di 
cerca. Y awe ya ainda nos por aprecia e Festival di Dande pa 
48 aña caba. 































Si bo mira potretnan di e tempo ey, bo por mira cu semper tin 
algun persona cu tur ora ta aparece riba e potretnan cerca 
di Betico p.e. Sres. Harry, Scorry, Nilo, Everaldo y hopi otro 
siguido; tur ta personanan cu semper a keda fiel na Betico. 
Pa basta tempo Betico tabata dirigente di koor di Santa Cruz, 
‘Coro Inmaculata Concepcion’. Esaki mas o menos den añanan 
1960 pa 1970. Despues di a drenta política activamente, e no 
por a sigui mas cu e koor. 








Den conhunto ‘Estrella Musical, Betico a presenta como 
musico y cantante. Na ora di training den Club Estrella na 
Santa Cruz, bo tabata para pafo y disfruta di e musica cu nan 
tabata brinda. E tabata un conhunto cu tabata pone ambiente 
den e temponan ey y tabata hopi popular. 

DANGUI ODUBER 





A CUMINSA EVALUA LOCUAL MESTER BIRA 
E “EXIT STRATEGY” DI E PANDEMIA 


Dialuna Minister di Turismo y Salud Publico Sr. Dangui Oduber 
tabata den un conferencia di prensa caminda e trece hopi 
informacion importante pa comunidad. E mandatario a duna 
un actualisacion di henter e situacion di COVID-19 na Aruba. E 
mandatario a papia di e cantidadnan di caso cu tin, e cifranan 
di e hospitalisacion actual y e capasidad cu tin den cuido 
intensivo na nos hospital. Tambe e mandatario a elabora riba 
kiko mester bira e “exit strategy” di e pandemia manera cu e 
ta awor. 


EXIT STRATEGY 

Minister Oduber den su ultimo conferencia di prensa a papia di 
un plan cu tin pa por siña biba cu e virus di COVID-19. Dialuna 
mainta e mandatario a elabora riba e plan aki cu ta carga e 
nomber di “exit strategy”. E “exit strategy” aki ta pa bolbe bek 
na normalidad cu tur precaucion y risiconan calcula. Minister 
Oduber ta convenci cu Aruba tin diferente instrumento den 
su poder pa por manha e crisis y esaki ta haci cu pronto por 
cuminsa midi e crisis aki na un otro manera. 


Minister Oduber a splica cu durante henter e crisis a purba 
crea e balansa entre salud y economia pero poniendo e salud 
semper na prome lugar y esaki no lo bay cambia pero awor lo 
bay evalua otro modelonan tambe. Por ehempel mester bay 
evalua modelonan economico, laboral, financiero y cultural. Na 
Hulanda tambe e Minister nobo di Salud Publico Sr. Kuipers a 
menciona cu mester bin cu otro manera pa enfrenta e crisis. 
Exit Strategy plan ta ensera: 


1. Cuminsa habri e discusion di bai pa por declara e virus aki 
endemico 
E virus a muteer hopi e ultimo variante ta menos fuerte y 
ta pesey nos tambe mester considera declara e pandemia 
endemico. 


2. Expande e capacidad di nos ICU na 16 cama y cu e personal 
necesario 

Personal di “AMI Expeditionaly Healthcare” ta personal hopi 
costoso pa Aruba y tambe pa Hulanda. Pa es motibo riba nos 
propio forza nos kier percura pa expande nos capacidad di 


ICU. E testing a genera hopi entrada pa LabHOH y AZV, pa 
e motibo aki AZV a bai di acuerdo pa pone 2.4 miyon florin 
disponibel pa busca mas personal riba propio forza y expande 
nos capacidad па ICU. 


3. Elimina seguro obligatorio na airport y introduci un heffing cu 
lo ta specialmente pa genera entrada pa inverti bek den cuido. 


4. Lo bay cambia e maneho di testing na airport y tambe e 
maneho di testing pa localnan. 

Pa e turista lo bay flexibilisa e maneho di ingreso caminda 
entrante 18 di januari lo bay cuminsa acepta anti gen testing 
cu ta mas economico y a cambia e PCR testing di 24 pa 48 ora 
prome cu e vuelo pa Aruba. 


Pa e localnan lo bay cambia e manera di test manera e ta 
awor, esaki ta debi cu e manera actual ya no ta dunando e 
efectividad y e no ta sostenibel mas mirando cu e variante aki 
ta mucho mas contagioso. Ta bay introduci un maneho di test 
nobo cu ta e sentinel testing. Esaki ta nifica cu dokternan di 
cas ta bay haci invitacion selectivo na diferente personan pa 
bin haci test pa haya un indicacion con e virus ta plama den 
comunidad. 


5. Sigui focus riba booster y vacuna 

E vacuna a duna resultado cu nos tawata buscando y pesey 
lo bay sigui recomenda esaki. Minister Oduber a recorda 
comunidad cu durante e peak den e di 4 ola tabata tin 116 
persona interna den hospital y 82% di esnan interna NO tabata 
ta vacuna. 


6. Ta bay reenforza Departamento di Salud Publico. 
7. Lo bay elimina tur medida y habri Aruba por completo. 


Minister Dangui Oduber a dirigi su mes na comunidad bisando 
cu Aruba ta pasando den su di 5 ola di COVID-19, e posibilidad 
ta cu nos por sigui haya diferente otro variante. Aruba mester 
simplemente siña biba cu e virus paso porta e no ta bay stop 
di existi. 

Minister Dangui Oduber: 
TURISMO A RECUPERA 72% DEN AÑA 


2021 VS 2019 


Dialuna Minister di Turismo y Salud Publico Sr. Dangui Oduber 
den conferencia di prensa a duna un bista riba e cifranan di 
turismo di aña 2021 den comparacion cu cifranan di aña 2019. 
Minister Oduber a comparti cifranan di e turismo crusero tambe 
di aña 2021 y 2019. Apesar cu den aña 2021 nos a conoce 
obstaculo di e variante di Delta tog Aruba su turismo a conoce 
un recuperacion substantial. 

Den e totalidad Aruba su turismo a recupera 72% den 
comparacion cu aña 2019 haciendo aña 2021 un bon aña di 
recuperacion, den e grafica ta ilustra con esaki tabata durante 
henter e aña. Un di e indicadornan di mas importante ta e 
tourism receipt, esaki ta e cantidad di placa cu e turistanan ta 
laga atras den Aruba su economia. E tourism receipt di aña 
2021 a surpasa esun di aña 2019. Kiermen menos turista a 
gasta mas placa, asina e mandatario a menciona. 

TURISMO CRUSERO 

Turismo Crusero ta esun cu a keda mas afecta door di e 
pandemia, ta apenas den luna di juni 2021 Aruba a ricibi su 
prome crusero. E industria aki a cuminsa hopi slow y poko 
poko a cuminsa crese gradualmente. 


Minister a duna di conoce cu den e luna di december aña 2021 
Aruba a ricibi un total di 48,209 bishitante crusero compara 
cu 126,452 den december di aña 2019. Esaki ta un caida di 
61.9%, e cantidad di calls nan tabata 35 calls den december 
2021 compara cu e 50 calls den december 2019. 


Den aña 2021 Aruba a ricibi un total di 136,211 bishitante 
crusero compara cu 832,399 bishitante crusero den aña 2019, 
esaki ta representa un caida di 85%. Den aña 2021 Aruba a 
ricibi un total di 96 calls compara cu e 324 calls cu Aruba a 
ricibi den aña 2019, un diferencia di 228 calls menos. 


ULTIMO DESAROYO TURISTICO 

Por ultimo Minister Oduber a comparti e ultimo desaroyonan 
den turismo. E mandatario a menciona cu ultimamente Aruba 
su turismo a sufri un caida substancial door di e variante di 
Omicron. Den e prome 3 siman di aña 2022 Aruba a registra un 








Фі 


caida di entre 25% pa 30%. Рога tuma nota cu aerolineanan 
manera Frontier Airlines y Air Canada a suspende nan vuelonan 
pa Aruba, tambe a mira hopi cancelacion den e grupo nan di 
negoshi. 








Minister Dangui Oduber a menciona cu e proyeccionnan pa 
aña 2022 tabata mustra cu Aruba lo bay recupera 100% di 
su turismo den comparacion cu aña 2019. Lamentablemente 
door di e variante di Omicron esaki a keda ahusta na 85% 
di recuperacion. Segun e mandatario Omicron a cambia e 
perspectiva pero ainda tin tempo pa recupera di e retraso, por 
logra esaki tumando e pasonan correcto y calcula e risiconan. 
Nos tur ta depende di turismo. 

ROCCO TJON 





A REUNI CU ARUBA HOTEL AND SECURITY 
FOUNDATION 








Recientemente a reuni cu e Presidente actual Sr. Dylan Molina 
y Presidente Saliente Sra. Tisa Lasorte di Aruba Hotel and 
Security Foundation (AHSF) riba e plannan pa e aña aki. 


Aña pasa a reuni cu hunta di maneho di AHSF, caminda a 
logra delinea e ideanan cu tin for di Ministerio como tambe for 
di Cuerpo Policial pa aumenta e sigurdad specifcamente den e 
area hotelero. Abase di esaki a continua cu e combersacionnan 
y asina a yega na plannan concreto pa 2022. Un proyecto 
cu sigur lo bay haya su debido atencion ta e ampliacion di e 
“camara toezicht project” cu tin den e area hotelero pa cual 
algun tempo atras inversionnan a wordo haci. 


E ultimo lunanan aki, a percura pa e camaranan aki wordo 
instala, cual awo ta den su fase final. Unabes e proyecto aki 
bira operacional, lo bay studia e posibilidad pa amplia esaki pa 
asina percura cu e area aki tin mas camara. Adicionalmente, 











AHSF a indica, cual Ministerio tambe a bay di acuerdo, ta cu e 
vision ta cu nan kier bay inverti mas den e parti di “workshops” 
y e parti di “opleiding” specificamente pa e polisnan cu ta 
traha den e area aki, y asina busca e conexion cu e diferente 
securityguards cu ta traha na e diferente hotelnan pa asina e 
procesonan por ta miho delinea na otro. 


Importante pa menciona ta cu lo mantene un espacio financiero 
den e presupuesto pa asina durante aña por evalua si tin 
proyectonan of necesidadnan cu kisas no a premira, cu ta 
rekeri di algun inversion. Na e momentonan aki e camaranan 
ta localisa den e high-rise hotel area, pa e parti di e beach. 
Esaki lo wordo anuncia y lo bay percura pa esakinan ta visibel 
a traves di borchinan pa asina tur hende por sa cu ta bay tin 
e camaranan aki. Por ultimo, unabes cu e camaranan aki ta 
operacional, lo bay haci un analisis pa wak con por sigui amplia 
e proyecto aki. 

Mayan 19 di januari 2022, for di 9'or di 
mainta te 3'or di atardi nos lo cera un 
parti di L.G. Smith Blvd (Noord direccion 
Oranjestad) pa asina nos remove e luz di 
trafico cu tin. 


Ruta di desviacion ta via J.E. Irausquin Blvd 
y Palm Beach y lo keda indica cu borchi y 
baricadanan di aviso. 


Tambe nos mester menciona cu dentro di 
poco nos lo informa comunidad di Aruba 
riba e desaroyonan di e rotonde cu lo 
wordo construi na e crusada. 

Por favor tene cuenta! 

MINISTER ENDY CROES 


A COMPARTI IDEANAN PA UN POSIBEL 





MUSEO DI DEPORTE 








= 








Siman pasa Minister Endy Croes a reuni cu sr. Renwick 
Heronimo y directora di Fundacion Museo Arubano, sra. Anky 
van der Linden - Vrolijk. Durante e reunion a comparti ideanan 
pa futuro p'un posibel museo di deporte y otro tipo di museonan 
pa Aruba. Tambe a trata diferente manera con por yega na 
fondonan no solamente na Aruba pero tambe den Europa. 


E contactonan cu museo tin cu nan por brinda nos pa cristalisa 
cierto proyectonan. Banda di esey nan a informa e mandatario 
cu nan propio museonan cu nan ta maneha ta den problemanan 
financiero. E placa cu museo tabata haya for di APA cu ta bin 
di e cruceronan pa yudanan mantene museonan a wordo corta 
desde e pandemia y esey tambe a trece diferente inkietud. 


Minister Endy Croes a sigui bisa banda di explora con pa 
yudanan den e caso aki nos ta explorando tambe proyectonan 
mane kisas un museo di deporte pa Aruba. 








SINTONISA 


q ) - CONFERENCIA DI PRENSA 


а 


=== DI GOBIERNO DI ARUBA 


E Gabinete Wever-Croes 


Tur dialuna y diahuebs | 10:00 am 

Minister di Depote a reuni cu IBISA: 

Recientemente den un esfera ameno Minister di deporte Endy 
Croes a reuni cu ekipo di maneho di IBISA. Presente ne ocasion 
tabata sr. Edgar Erasmus, sr. Wladimir Wolff y sr. Christiaan 
Goedhart kende nan a duna un presentacion extenso y detaya 
di e trabounan cu a wordo haci riba peticion y vision di e 
mandatario. Tambe a elabora riba e plan pa cu deporte. Un di 
e proyectonan cu a bin pa dilanti ta, Weganan Escolar ‘We’ y 
pa final di luna di januari IBISA lo presenta e presupuesto cu ta 
acopla ne programa. E idea di e Weganan Escolar ta pa mas 
y mas nos muchanan na scol por aprecia e ‘feeling’ cu deporte 
ta brindandonan y kita nos muchanan di caya. 








“WE” ta un concepto moderno y ful nobo cu un mix nobo di 
competencia entre muchanan di 4-6de klas pero lo inclui E Weganan Escolar Olimpico lo tin un apertura y clausura 
alabes un hala di kleuter den algun di e competencianan. ‘WE’ — Bunita y grandi cu premionan atractivo y un programa yamativo 
probablemente lo tuma luga den juni di aña 2022. Ta trata акі Ре Publico tambe bin sostene y apoya nos atletanan di scol. 
di competencianan entre scolnan den diferente deporte den Durante e reunion a trata tambe diferente temanan interno 
seis y/of ocho diferente disciplina, e final lo tuma luga den luna Manera posicion di empleadonan. E tabata un reunion hopi 
di juni entre e miho hungadonan den un siman olimpico. amplio, hopi positivo y lucrativo' e mandatario a finalisa. 


Inversion den bo mes й Gobierno di Aruba 
Inversion den nos economia 
Inversion den nos pais 


Creando oportunidad pa tur ciudadano! 


Aruba mester di nos tur! 

MINISTER GLENBERT F. CROES 
Energia, Labor y Integracion 





JR. ANI HO А 





Y ¡RAUSQ 


Lo mas importante pa e mandatario ta, pa reduci prijs di 
awa y coriente 


Recientemente Minister Glenbert Croes a ricibi oficialmente e 
director di ELMAR, nos compania estatal cu desde Gabinete 
Wever Croes ІІ ta resorta bou di Ministerio di Labor, Energia & 
Integracion. A comparti opinion y vision cu otro di kico ta tur e 
metanan cu Minister Glenbert Croes y e propio compania tin. 
Uno cu sigur ta sumamente importante pa e mandatario ta pa 
reduci prijs di ама y coriente. Esaki tabata e prome reunion 
di mucho mas cu lo bay sigui pa hunto delinea con ta bay 
ehecuta e maneho di Gabinete Wever Croes ІІ. 


Siguientemente e maneho di Minister Glenbert Croes riba 
tereno energetico. 





• Energia pagabel, sostenibel, duradero y limpi pa compania- y 
hogarnan na Aruba. 

e Reduccion di emision di СО? cu 45% na aña 2030 pa un 
medio ambiente sostenibel pa cumpli cu e meta di Nacionnan 
Uni pa combati efectonan di calentamiento global cu 1.5” С. 

e Logra cumpli cu e tratado di Paris ра aña 2050 unda Aruba 
tambe ta contribui na un medio ambiente sostenibel “carbon 
neutral”. 

• Cue mehoracion di eficiencia den nos companianan di utilidad 
си proyectonan manera RECIP4/SWRO3, lo logra reduci uzo 
di combustible (HFO) pa produccion di electricidad di 3.679 
Bbl/dia, na mas o menos 2.800 Bbl/dia. Y despues di logra un 
transicion di mas o menos 40% pa energia renobabel, reduci 
e uzo di combustibel ainda mas te cu menos di 2.000Bbl/dia 
pa 2030. 

• Aumento di energia solar y di biento di 20% па 2020 ра 35% 
pa 2024 cu un minimo di 50% pa 2030. 

• Aumento uso di verhiculonan electrico pa 15% na 2030. 

e Aumento eficiencia di energia den residencianan y 
companianan cu 15% na 2030. 





e Reduci nos dependencia y consumo di petroleo crudo den 
un transicion pa energia alternativa solar y di biento rumbo 
introduccion di energia hidrogeno. 


E maneho nacional riba tereno energetico tin como meta 
diversifica fuentenan di energia. Na e momentonan aki Aruba 
no ta dispone di gas natural. Pa por importa esaki den forma 
likido (LNG), mester inverti den un infrastructura di distribucion 
di gas cu mester ta cla prome cu 2024. E deliberacion entre 
WEB, RDA y un tercer compania ta hopi avansa cu e intencion 
di yega na un acuerdo prome cu fin di 2021. 


Introduccion di gas lo trece hopi beneficio pa nos Pais: pa 
produccion di energia, pa refineria, riba tereno industrial y 
eventualmente hasta transporte automobilistico y casnan na 
Aruba. 


E proyecto di un instalacion di gas LNG y LPG, lo haci cu Aruba 
por bira e hub pa almacena dicho productonan den Caribe. 


Pa loke ta trata Refineria, Gobierno y RDA a inicia aña pasa 
cu e proceso pa busca inversionista y operador pa e refineria. 
Esfuersonan lo continua den e cuadro aki. Pa loke ta e tereno y 
terminal portuario di Refineria, ta intencion di Gobierno pa den 
cuadro di estimulo di economia pa y na San Nicolas, reactiva 
y Opera e puerto y terminal aki comercial- y industrialmente. 


Pa logra implementacion di e maneho nacional di Energia, ta 
primordial realisa e siguiente puntonan: 


• Institui e departamento di Asunto Energetico cu lo bira un 
instancia independiente encarga cu maneho y regulacion di e 
sector di energia. 

» Actualisa y modernisa e ley y regulacion di energia y awa 
potable. 

e Restructuracion di е structura actual di tarifanan como 
catalysador di e transicion energetico. 

Minister Glenbert Croes: 


E ACUERDO ENTRE EAGLE LNG Y WEB 
TA CUADRA COMPLETAMENTE CU E 
PROGRAMA DI GOBERNACION 





9 di December ultimo tabata un gran dia 
pa Aruba. Aruba ta etalando su mes den 
region Caribense como e prome pais cu 
pa 2024 lo ta operando a base di energia 
limpi na caminda pa cumpli cu e tratado di 
Paris pa 2050. 


Manera cu textualmente e maneho ta 
integra den e programa di Gobierno: 
ENERGIA 

E maneho riba tereno di energia ta 
enfoca riba durabilidad, sostenibilidad, 
accesibilidad y calidad. 





• Energia pagabel, sostenibel, duradero у 
limpi pa compania- y hogarnan na Aruba. 


• Reduccion di emision di СО? cu 45% na aña 2030 pa un 
medio ambiente sostenibel pa cumpli cu e meta di Nacionnan 
Uni pa combati efectonan di calentamiento global cu 1.5° C. 


e Logra cumpli cu e tratado di Paris pa aña 2050 unda Aruba 
tambe ta contribui na un medio ambiente sostenibel “carbon 
neutral”. 


• Cue mehoracion di eficiencia den nos companianan di utilidad 
cu proyectonan manera RECIP4/SWROS3, lo logra reduci uzo 
di combustible (HFO) pa produccion di electricidad di 3.679 
Bbl/dia, na mas o menos 2.800 Bbl/dia. Y despues di logra un 
transicion di mas o menos 40% pa energia renobabel, reduci 
e uzo di combustibel ainda mas te cu menos di 2.000Bbl/dia 
pa 2030. 


• Aumento di energia solar y di biento di 20% па 2020 ра 35% 
pa 2024 cu un minimo di 50% pa 2030. 


• Aumento uso di verhiculonan electrico ра 15% na 2030. 


e Aumento eficiencia di energia den 
companianan cu 15% na 2030. 


residencianan y 


• Reduci nos dependencia y consumo di petroleo crudo den 
un transicion pa energia alternativa solar y di biento rumbo 
introduccion di energia hidrogeno. 


E maneho nacional riba tereno energetico tin como meta 
diversifica fuentenan di energia. Na e momentonan aki Aruba 
no ta dispone di gas natural. Pa por importa esaki den forma 
likido (LNG), mester inverti den un infrastructura di distribucion 





di gas cu mester ta cla prome cu 2024. E 
deliberacion entre WEB, RDA y un tercer 
compania ta hopi avansa cu e intencion di 
yega na un acuerdo prome cu fin di 2021. 


Introduccion di gas lo trece hopi beneficio 
pa nos Pais: pa produccion di energia, 
pa refineria, riba tereno industrial 
y eventualmente hasta transporte 
automobilistico y casnan na Aruba. 


E proyecto di un instalacion di gas LNG y 
LPG, lo haci cu Aruba por bira e hub pa 
almacena dicho productonan den Caribe. 





Pa loke ta trata Refineria, Gobierno y 
RDA a inicia aña pasa cu e proceso pa busca inversionista y 
operador pa e refineria. Esfuersonan lo continua den e cuadro 
aki. Pa loke ta e tereno y terminal portuario di Refineria, ta 
intencion di Gobierno pa den cuadro di estimulo di economia 
pa y na San Nicolas, reactiva y opera e puerto y terminal aki 
comercial- y industrialmente. 


Pa logra implementacion di e maneho nacional di Energia, ta 
primordial realisa e siguiente puntonan: 


e Institui e departamento di Asunto Energetico cu lo bira un 
instancia independiente encarga cu maneho y regulacion di e 
sector di energia. 


e Actualisa y modernisa e ley y regulacion di energia y awa 
potable. 


e Restructuracion di e structura actual di tarifanan como 
catalysador di e transicion energetico. 


Lesa e programa di Gobernacion completo aki: https:// 
issuu.com/gabinetewevercroesaruba/docs/programa_di_ 
gobernacion_2021-2025_aruba_mester_di_ 


Minister Glenbert Croes ta gradici WEB Aruba NV y EAGLE 
LNG cu un logro asina grandi y importante pa nos Pais. E 
mandatario ta felicita Pueblo di Aruba cu e logro aki pasobra 
manera minister a expresa: “Pa Aruba ta bek riba pia, San 
Nicolas mester ta bek riba pia”. Y e proyecto aki lo tin un spin 
off economico pa nos pueblo di San Nicolas cu mas a wordo 
afecta pa e ciere di e refineria y e pandemia ocasiona pa 
COVID 19. 


O INE 

Minister Glenbert Croes: 


ENSEÑANSA PA EMPLEO TA HABRI 
INSCRIPCION PA AÑA 2022 

Den reparticion di cartera pa Gabinete Wever Croes ІІ, Pues ра e mandatario ta cu hopi orguyo ta anuncia cu 
Enseñansa pa Empleo a bin resorta bek bou di Ministerio di Ensefiansa pa Empleo ta habri bek inscripcion pa cursonan 
Labor. Durante Gabinete Wever Croes І el a resorta bou di den е prome periodo di 2022. 
Ministerio di Enseñansa. Y apesar cu e Minister di e tempo Inscripcion lo ta online via e website di EpE: 
aya tabatin su propio vision pa ЕРЕ, Minister Glenbert Croes www.epearuba.com 
ta contento cu e departamento aki ta bek bou di Ministerio di E ultimo dia pa inscripcion ta 31 di januari 2022. Cursonan lo 
Labor specialmente den cuadro di ARUBA KIER TRAHA cu ta ситіпѕа den e prome siman di februari. 
e plataforma encarga pa cu recapacitacion di nos hendenan 
cu tabata riba FASE. Na mes momento Aruba Kier Traha tae TARIFA SOCIALISA: 
puente di comunicacion entre gremionan y departamentonan Ta importante menciona cu Minister Glenbert Croes a opta pa 
di Gobierno pa sigura cu e cursonan duna, ta cumpli cu e mantene e tarifanan socialisa pa asina e por ta accesibel y 
demanda Laboral, ра DPL na su turno yuda nos hendenan cu pues pagabel pa tur hende. 
un trabou. 

E variedad di cursonan cu Enseñansa pa Empleo ta ofrece 
HISTORIA BREVE DI EPE: grandi variando for di diferente idiomanan, Office Skills, 
Enseñansa pa Empleo (EPE) a wordo funda па aña 1988. Boekhouden, Waiter, Bartender te Sales 4 Marketing. Lista di 
Despues cu Lago а cera su рогіапап na 1985, hopi hende tur e cursonan como tambe e tarifanan ta publica гіра e website 
a perde trabou y e gobierno di Aruba e tempo ey a busca un  www.epearuba.com den e seccion di “Rooster di Curso EPE”. 
alternativa pa Aruba su economia na unda e industria di hotelero 
y turismo a forma y a crea oportunidad ра trabou. Gobierno a Епѕейапѕа pa Empleo tin comprension pa esun cu pa un 
bin cu e proyecto pa 'her- en bijscholing’ di е hendenan cu по of otro motibo no tin acesso na computer/internet pa haci е 
tabatin trabou, haya curso pa un ofishi nobo, entre otro den inscripcion online, pa cual motibo ta brinda e oportunidad pa 
custruccion y hotelero. Asina Enseñansa pa Empleo a nace y inscribi personalmente na EpE. Orario di inscripcion personal 
a bira e centro di enseñansa desde e tempo ey cu ta ofrece ta entre 8.30 -11.30 y 13.00-16.00 na e oficina di EpE situa na 
curso cu por uza den e mercado laboral. Engelandstraat 33. 

Departamento di Salud Publico: 


UPDATE 18 DI JANUARI 2022 


Segun resumen di awe 411 persona a recupera y un total di 
362 caso nobo di COVID-19 a keda registra di cual 26 ta no- 
residente. E cifranan aki ta representa un ‘Positivity rate’ bou 
di nos residentenan di 60%. 

E cantidad di casonan activo di COVID-19 pa awe ta 1231 y 
cantidad di fayecidonan relaciona cu COVID-19 ta 186. Datos 


391 caso ра dia y un averahe di ‘positivity rate’ semanal di 
63% pa dia. 


Actualmente na Aruba tin 51 persona interna cu of debi na 
COVID di cual den ICU tin 4 persona y riba piso general tin 47. 
Na Colombia tin actualmente 6 persona den ICU y ninguno (0) 
riba piso general. 


ta ilustra casonan nobo di COVID cu un averahe semanal di 


18/1/2022 TOTAL RESIDENTE NO-RESIDENTE 


336 
1043 
26006 


362 
1231 
29921 
31338 
186 
85339 


51 

Casonan Nobo 


Recupera 


Positivo 


Hospitalisa 
AUA 


ICU 

Limita comemento di “junk food” 


Come menos junk food! Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


Атісі” 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

